**Jedlik Ányos István**

 (Szimő, 1800. jan. 11. – Győr, 1895. dec. 13.)

Az első magyar fizikus, aki az elektromosságtanban jelentős eredményeket ért el.1800-ban született a Komárom megyei Szimő községben. Szülei papi pályára szánták, 1817-től a Benedek rend tagja lett. Matematikából és fizikából 1821-ben, filozófiából és történelemből1822-ben szigorlatozott a pesti egyetemen, ahol doktorrá avatták.

Ebben az évben a Benedek-rend győri gimnáziumába kerül, ahol matematikát, fizikát és általános természetrajzot tanított. Szertárában megkezdte kísérletező munkáját. 1826-ban szódavízgyártó készüléket szerkesztett, mely alapja lett az első szikvízgyártó üzemnek. 1827-ben elektromotort alkotott, melyet elektromágneses forgókészüléknek nevezett. (találmányát nem szabadalmaztatta)

1831-40 között a pozsonyi akadémia fizika tanszékére került, ahol folytatta kísérleteit.

1840-ben meghívják a pesti egyetem fizika tanszékére tanárnak. Elsőként tér át latin nyelvű oktatásról magyar nyelvű előadásra.

1848. március 15-én Jedlik Ányos volt a pesti egyetem bölcsészeti karának dékánja, nemzetőrnek jelentkezik. A szabadságharc bukása után a kormányzat nehezen bocsátotta meg nemzetőri tevékenységét, mégis tudományos munkássága elismeréseként tanácsosi címet kap.

Faraday felfedezéseit megismerve kidolgozza a dinamó működési elvét. Számos találmánya közül az 1861-ben megszerkesztett dinamó a legjelentősebb. Ezzel a találmányával, 6 évvel megelőzte a német Siemenst. Említést érdemelnek optikai kísérletei is.

A Magyar Tudományos Akadémia 1858-ban levelező tagjának, 1873-ban pedig tiszteletbeli tagjának választotta.

1878-ban nyugállományba vonult és Győrbe költözött. Itt halt meg 1895-ben.

Forrás: 8-os Mozaik TK.

**Semmelweis Ignác élettörténete**

Semmelweis Ignác Fülöp 1818. július 1-jén született a tabáni Meindl házban Semmelweis József fűszer-kiskereskedő Müller Terézia gyermekeként. Semmelweis Ignác a középiskolai tanulmányait a székesfehérvári Ciszterci Szent István Gimnáziumban és a várbeli Egyetemi Katolikus Gimnáziumban végezte el.

Miután 1835-ben befejezte a gimnáziumot, beiratkozott a Pesti Tudományegyetem kétéves bölcsészeti kurzusára. Apja akaratának engedelmeskedve 1837-ben jelentkezett ugyan a Bécsi Egyetem jogi karára, azonban még ebben az évben átiratkozott az orvosi karra. Egy év múlva visszatért Pest-Budára a Pesti Tudományegyetem Orvosi Karára, majd 1840-ben újra a Bécsi Egyetem Orvosi Karára kezdett járni. 1844-ben szerezte meg orvosdoktori diplomáját Bécsben a „Tractatus de Vita Plantarum” című botanikai doktori értekezésével, majd még ebben az évben szülészmesteri oklevelét is átvehette, és egy évvel később 1845-ben sebészdoktorrá avatták.

Még 1847. március elején Velencébe utazott pihenni. Ez idő alatt halt meg Bécsben barátja, Jakob Kolletschka, a kórbonctan tanára. Semmelweis visszatérése után megnézte Kolletschka boncolásának jegyzőkönyvét, és rájött, hogy az a betegség, amely barátja halálát okozta és az, amelyet gyermekágyi láz néven ismertek, azonos.

Felismerte, hogy a gyermekágyi lázat az orvosok okozzák azzal, hogy boncolás után kézfertőtlenítés nélkül mennek át a szülészeti osztályra, és ott fertőtlenítetlen kézzel vizsgálják a várandós nőket. Világossá vált számára, hogy ez volt az oka annak, hogy a pusztán bábák és bábanövendékek által kezelt várandós nők körében sokkal ritkább jelenség volt a gyermekágyi láz, mint az orvosok és orvostanhallgatók által is kezeltek között.

Több vegyszer kipróbálása után 1847 tavaszán a klórmeszet választotta fertőtlenítőszernek. Kötelezte az orvosokat, az orvostanhallgatókat és az ápolószemélyzetet a szülészeti osztályokra történő belépés előtti klóros kézmosásra, októbertől pedig kötelezővé tette az egyes betegek vizsgálata közötti klóros kézmosást is

1857-ben kötött házasságot az akkor 18 éves Weidenhofer Máriával. Összesen öt gyermekük született, de közülük csak három érte meg a felnőttkort, és csak egynek maradtak utódai.

Már évekkel halála előtt magatartásában furcsaságok mutatkoztak. A felfedezése óta kialakult súlyos önvád mellett a támadások még jobban próbára tették megviselt idegrendszerét, amely 1865 júliusára elmezavarrá súlyosbodott. Semmelweis felesége a bécsi barátjukhoz, Hebra professzorhoz fordult, aki július 31-én Döbling elmegyógyintézetébe utalta Semmelweist, ahol augusztus 13-án meghalt.

 [A Semmelweis Egyetem 1969-ben, hosszú folyamat eredményeként vette fel egykori tanárának, Semmelweis Ignácnak a nevét](http://semmelweis.hu/hirek/2015/07/22/hosszu-folyamat-eredmenyekepp-vette-fel-az-egyetem-46-eve-semmelweis-nevet/).

Semmelweis Ignác gyermekágyi lázzal kapcsolatos felfedezéseinek 1847 és 1861 között nyomtatott formában megjelent egyes okmányait 2013-ban az UNESCO a világemlékezet részévé nyilvánította.

Felhasznált irodalom: Semmelweis Egyetem Honlapja